Source: http://www.msplevice.sk/2014/01/27/mladez-a-alkohol/
Timestamp: 2019-10-22 03:32:11+00:00
Document Index: 11543880

Matched Legal Cases: ['§ 2', '§ 2', '§ 12', '§ 2', '§ 2', '§ 348']

Mestská Polícia Levice » Mládež a alkohol
Odoslal msplevice na 27. januára 2014 – 13:44Bez komentárov
Už niekoľko rokov vykonáva Mestská polícia v Leviciach pravidelné kontroly na dodržiavanie § 2 ods. 2 zákona č. 219/1996 Z.z. o ochrane pred zneužívaním alkoholických nápojov, v znení neskorších predpisov, ktoré sú zamerané na požívanie alkoholu mladistvými osobami.
V § 2 ods. 2 a 3 uvedeného zákona sa uvádza nasledovné:
Nie je ničím nezvyčajným, že sa pri kontrolách na požívanie alkoholických nápojov s pozitívnym výsledkom, opakujú tie isté mladistvé osoby. Počas roka sa na stredných školách realizuje množstvo prednášok, pri ktorých nikdy nezabúdame upozorniť študentov na dodržiavanie tohto zákona, pričom im vždy prízvukujeme možné postihy. Prax však ukazuje, že mladiství si nedostatočne uvedomujú váhu možného postihu, ktorý im za porušenie tohto zákona hrozí.
V § 12 Pokuty a iné sankcie, sa uvádza:
„(2) Za porušenie zákazu v § 2 ods. 2 a 3 maloletou osobou môže obec uložiť zákonnému zástupcovi maloletého pokutu do výšky 33 eur.“
„(3) Za porušenie zákazu v § 2 ods. 2 mladistvou osobou do 18 rokov uloží jej obec pokarhanie. V odôvodnených prípadoch uloží aj zákaz navštevovať verejne prístupné miesta a miestnosti, v ktorých sa podávajú alkoholické nápoje.“
Mladistvá osoba, ktorá má vydané ochranné opatrenie na určenú dobu, nesmie v tom čase navštevovať zariadenia kde sa podávajú alkoholické nápoje, inak sa dopúšťa trestného činu marenia výkonu úradného rozhodnutia podľa § 348 Trestného zákona.